Režissöör Michał Marczaki auhinnatud "Kõik need unetud ööd" balansseerib dokumentaal- ja mängufilmi piiril. Kaks kunstitudengit Kris ja Michal naudivad noorust, liikudes suveöödel ühest Varssavi baarist teise ning ühelt peolt teisele.

Lakkamatult suitsetades, juues ja ohjeldamatult pidutsedes loobivad nad õhku suuri ideid, mis tunduvad niisama käegakatsutavad nagu romantika ning seks. Kõik läheb hästi, kuni Kris armub sõbra endisesse kallimasse.

Film "Kõik need unetud ööd" on ETV2 ekraanil 28. augustil kell 22:30.